ai4bharat/Pralekha huggingface dataset:
বিদ্যুৎমন্ত্রক
বিদ্যুৎ মন্ত্রক মাশুল ভিত্তিক দরপত্রের মাধ্যমে পিপিএ সহ দেশীয় কয়লাভিত্তিক বিদ্যুত উৎপাদন সংস্থা গুলির জন্য নির্দেশ জারি করেছে
নতুন দিল্লি, ২৭ মে, ২০২২
বিদ্যুতের চাহিদা তীব্রভাবে বৃদ্ধি পাওয়ায় বর্তমান পরিস্থিতির পরিপ্রেক্ষিতে বিদ্যুৎ মন্ত্রক আজ বৈদ্যুতিক আইনের ১১ নম্বর ধারার আওতায় ক্ষমতা প্রয়োগ করে বিদ্যুত উৎপাদন সংস্থা গুলির জন্য নির্দেশিকা জারি করেছে । মন্ত্রক বলেছে যে ক্রমবর্ধমান বিদ্যুতের চাহিদা এবং কিছু অঞ্চলে বিদ্যুতের ঘাটতির প্রেক্ষিতে উৎপাদন বৃদ্ধি করা প্রয়োজন । মন্ত্রক আরও জানিয়েছে যে, দেশীয় কয়লা সরবরাহ বাড়ানোর প্রচেষ্টা সত্ত্বেও, কয়লার প্রয়োজনীতা এবং কয়লা সরবরাহের মধ্যে এখনও একটি ফারাক রয়েছে । যে কারণে বিদ্যুৎ উৎপাদনকারী স্টেশনগুলিতে কয়লার মজুত উদ্বেগজনক হারে হ্রাস পাচ্ছে ।
আমদানিকৃত কয়লায় ১০ শতাংশ পরিমাণে মিশ্রণ নির্ধারিত হিসেবে ঘটছে না এবং কয়লার মজুত ক্রমাগত হ্রাস পাচ্ছে । এই বিষয়টি নজরে রেখে বিদ্যুৎ মন্ত্রক চলতি মাসের ১৮ তারিখ সমস্ত বিদ্যুৎ উৎপাদন সংস্থাগুলিকে নির্দেশ দিয়েছে যে, যদি ৩১-শে মে-র মধ্যে বিদ্যুৎ উৎপাদনকারী সংস্থাগুলি মিশ্রণের জন্য কয়লা আমদানির বরাত না পেশ করে এবং ১৫-ই জুনের মধ্যে বিদ্যুৎ উৎপাদন কেন্দ্রগুলিতে মিশ্রণের উদ্দেশ্যে আমদানিকৃত কয়লা পৌঁছানো না শুরু করে, তাহলে খেলাপি বিদ্যুৎ উৎপাদনকারী সংস্থাগুলিকে চলতি বছরের ৩১-শে অক্টোবরের মধ্যে অবশিষ্ট সময়ে এপ্রিল থেকে জুন মাসের প্রথম ত্রৈমাসিকের ঘাটতি হিসেবে মিশ্রণের জন্য আমদানিকৃত কয়লার পরিমাণ ১৫ শতাংশ করতে হবে ।
CG/SS/RAB
(Visitor Counter : 59
জাহাজচলাচলমন্ত্রক
নতুন কন্টেনার স্ক্যানার বসিয়ে পারাদ্বীপ পোর্ট ট্রাস্ট আমদানি-রপ্তানি বাড়ানোর পরিকল্পনা করেছে
নয়াদিল্লি, ১৩ সেপ্টেম্বর, ২০২১
পারাদ্বীপ বন্দর কর্তৃপক্ষ ৩০ কোটি টাকা খরচে একটি নতুন মোবাইল এক্সরে কন্টেনার স্ক্যানিং যন্ত্র বসিয়েছে। এই যন্ত্রের সাহায্যে বন্দরে কন্টেনার পরীক্ষা-নিরীক্ষার ক্ষেত্রে দৈহিক পরিশ্রম কমবে এবং কন্টেনার মজুত রাখার ক্ষেত্রেও সময় সাশ্রয় হবে। সহজে ব্যবসা-বাণিজ্যের লক্ষ্যে বন্দর কর্তৃপক্ষ কন্টেনার স্ক্যানিং যন্ত্র বসানোর সিদ্ধান্ত নেয়। আণবিক শক্তি নিয়ামক পর্ষদ ইতিমধ্যেই যন্ত্রটির কার্যক্ষমতা যাচাই করে দেখেছে। সেই অনুসারে, পারাদ্বীপ সীমাশুল্ক বিভাগকে গত ২৭ অগাস্ট যন্ত্রটি বসানোর অনুমতি দেওয়া হয়। অত্যাধুনিক এই যন্ত্রটি ঘণ্টায় ২৫টি কন্টেনার স্ক্যান করতে পারবে। এর ফলে, ব্যবসায়িক কাজকর্মে সুরক্ষা আরও বাড়বে এবং সহজেই এই কন্টেনারগুলি অন্যত্র রওনা করার অনুমতি দেওয়া যাবে।
এর ফলে, বন্দরের মাধ্যমেই কন্টেনারে থাকা মেটালিক স্ক্র্যাপ মেটেরিয়ালগুলি অন্যত্র প্রেরণে সুবিধা মিলবে এবং শিল্প সংস্থাগুলির দীর্ঘ দিনের চাহিদা পূরণ করা যাবে। কন্টেনার স্ক্যানার যন্ত্র ব্যবহারের সঙ্গে সঙ্গে পারাদ্বীপ বন্দরে কন্টেনার পরিচালনার সংখ্যা বৃদ্ধি পাবে। সেই সঙ্গে, আমদানি-রপ্তানি বাণিজ্যের প্রসার ঘটবে। উল্লেখ করা যেতে পারে, একাধিক সংস্থা কন্টেনার পরিচালনার জন্য এই বন্দরের সুবিধা নেয়। নতুন স্ক্যানারটি চালু হলে আরও একাধিক শিপিং লাইন সংস্থা বন্দরের সঙ্গে যুক্ত হবে এবং কন্টেনার পরিচালনার মান বাড়বে।
CG/BD/SB
(Visitor Counter : 130
উপ-রাষ্ট্রপতিরসচিবালয়
রাজ্যসভার চেয়ারম্যান বর্তমান মহামারী পরিস্থিতিতে সাধারণ জনগণ ও সাংসদ সদস্যদের সুরক্ষার বিষয়ে উদ্বেগ প্রকাশ করেছেন
নতুন দিল্লি, ১৯ সেপ্টেম্বর, ২০২০
রাজ্যসভার চেয়ারম্যান শ্রী এম. ভেঙ্কাইয়া নাইডু আজ বর্তমান কোভিড-১৯ পরিস্থিতিতে সাধারণ জনগণ ও সাংসদ সদস্যদের সুরক্ষার বিষয়ে উদ্বেগ ব্যক্ত করেছেন।
চেয়ারম্যান শ্রী নাইডু সাংসদ সদস্যদের জানিয়েছেন যে কোভিড-১৯ বিস্তার রোধে কি ব্যবস্থা গ্রহণ করা হয়েছে সে বিষয়ে তিনি স্বরাষ্ট্রসচিব, যুগ্ম সচিব, স্বাস্থ্য ও পরিবার কল্যাণ মন্ত্রক, আইসিএমআর-এর ডিজি এবং রাজ্য সভার সচিবালয়ের অন্যান্য আধিকারিকদের কাছ থেকে বিস্তারিত তথ্য জানতে চেয়েছেন এবং তাঁদের সঙ্গে বৈঠকও করেছেন।
শ্রী নাইডু চারটি মূল পদক্ষেপের কথা তুলে ধরেন, এ বিষয়গুলি মহামারী প্রতিরোধে সহায়তা করতে পারে। বৈঠকে তিনি এই মহামারী পরিস্থিতিতে জীবাণু থেকে সুরক্ষিত থাকতে মাস্ক পরা অভ্যাসে পরিণত বলেছেন। তিনি আরও বলেন, “যখন আপনি আপনার বাড়ির বাইরে থাকা লোকজন সহ আপনার ঘরের বাইরের কোনো ব্যক্তির সঙ্গে কথা বলবেন তখন মাস্ক পরা অত্যন্ত জরুরী”।
চেয়ারম্যান বলেন, দ্বিতীয় গুরুত্বপূর্ণ বিষয় হল নিরাপদ দূরত্ব বজায় রাখা। যতদিন এই মহামারী চলবে ততদিন নিজেদেরকে সুরক্ষিত রাখতে সকলকেই নিরাপদ দূরত্ব বজায় রেখে চলা উচিত।
তিনি বলেন, সুরক্ষিত থাকার জন্য স্বাস্থ্যকর থাকাও প্রয়োজন। এক্ষেত্রে প্রত্যেককেই স্বাস্থ্য বিধি মেনে চলতে হবে। ডেটল বা অন্যান্য সাবান দিয়ে ঘন ঘন হাত ধোয়া অভ্যাস করতে হবে। বার বার হাত ধুলে সংক্রমণ থেকে নিজেদেরকে রক্ষা করা সম্ভবপর বলেও অভিমত ব্যক্ত করেছেন তিনি।
চেয়ারম্যান চতুর্থ যে বিষয়টি তুলে ধরেছেন তা হল রোগ প্রতিরোধ ক্ষমতা বৃদ্ধি। তিনি বলেন, স্বাস্থ্যকর খাদ্যাভাস, স্বাস্থ্যকর জীবনযাত্রা এবং অনুশীলন ও হাঁটাচলা বা যোগ্যাভাসের মাধ্যমে সুস্থ্য থাকা সম্ভব। এতে শরীরে রোগ প্রতিরোধ ক্ষমতা গড়ে ওঠে।
চেয়ারম্যান শ্রী নাইডু এপ্রসঙ্গে বাড়ির রান্না করা খাবার খাওয়ার পরামর্শও দেন। সাংসদ সদস্যদের সুরক্ষার বিষয়ে উদ্বেগ প্রকাশ করে শ্রী নাইডু ৬ ফুটের দূরত্ব মেনে চলার জন্য সকলকে অনুরোধ করেন।
সংসদে গৃহীত ব্যবস্থাপনা বিষয়ে চেয়ারম্যান বলেন, কোভিড-১৯ পরীক্ষার সুবিধা, র্যাপিড অ্যান্টেজেন টেস্ট এবং আর্টি-পিসিআর এর মতো সুযোগ সুবিধা সংসদ ভবনে চালু করা হয়েছে। প্রতিদিন এই ব্যবস্থাপনা থাকছে। এছাড়াও শরীরে অক্সিজেন মাপার ব্যবস্থাও রাখা হয়েছে।
আইসিএমআর, স্বাস্থ্য মন্ত্রক এবং স্বরাষ্ট্রমন্ত্রক সুরক্ষিত থাকার জন্য যে নির্ধারিত নিয়মের কথা বলেছে তা সকল সাংসদ সদস্যদের মেনে চলার জন্য আহ্বান জানান শ্রী নাইডু। সময়ের স্বল্পতা বিবেচনা করে সকল সাংসদ সদস্যদের সভার কাজ সুষ্ঠুভাবে পরিচালনা করা এবং এই সময়কে যথাযথভাবে কাজে লাগানোরও পরামর্শ দেন তিনি।
CG/SS/SKD
(Visitor Counter : 177
রেলমন্ত্রক
লকডাউনের সময় গত বছরের তুলনায় বেসরকারী কন্টেনারে বেশি পণ্য পরিবহণ হয়েছে
নতুন দিল্লি, ২৯ এপ্রিল, ২০২০
কোভিড – ১৯ এর মোকাবিলা করার জন্য দেশজুড়ে লকডাউন জারি হবার পর, খাদ্যশস্যের মতো অত্যাবশক পণ্য সামগ্রী যাতে দেশের প্রতিটি প্রান্তে সরবরাহ করা যায়, সেই জন্য ভারতীয় রেল, সর্বাত্মক উদ্যোগ গ্রহণ করেছে। ২৫ মার্চ থেকে ২৮ এপ্রিল পর্যন্ত বেসরকারী কন্টেনারে ৩০৩ টি রেকের মাধ্যমে ৭ লক্ষ ৭৫ হাজার টন খাদ্যশস্য পরিবহণ করা হয়েছে। গত বছর এই সময় ২৪৩টি রেকে ৬ লক্ষ ৬২ হাজার টন খাদ্যশস্য পরিবহণ করা হয়। অন্ধ্রপ্রদেশ, বিহার, মধ্যপ্রদেশ, রাজস্থান এবং তামিলনাডুতে সব থেকে বেশি বেসরকারী উদ্যোগে খাদ্যশস্য পরিবহণ করা হয়েছে।
ভারতীয় রেল, লকডাউনের সময় ফল, শাক–সব্জী, দুধ, দুগ্ধজাত পণ্য এবং কৃষিকাজে ব্যবহৃত শস্যবীজের মতো পচনশীল দ্রব্য সরবরাহ করার জন্য পার্সেল স্পেশাল ট্রেন লকডাউনের সময় চালাচ্ছে। দেশের যে সব অংশে চাহিদা কম, সেখানেও এই ট্রেন চলছে। এর ফলে দেশের প্রতিটি অংশে যোগাযোগ রক্ষা করা যাচ্ছে। যাত্রাপথে ট্রেনগুলি বিভিন্ন স্টেশনে দাঁড়িয়ে মালপত্রগুলি ওঠানো – নামানোর কাজ করছে।
(CG/CB/SFS
প্রধানমন্ত্রীরদপ্তর
ড. শ্যামাপ্রসাদ মুখোপাধ্যায়ের প্রয়াণ বার্ষিকীতে প্রধানমন্ত্রীর শ্রদ্ধার্ঘ্য
নতুন দিল্লি, ২৩শে জুন, ২০২১
প্রধানমন্ত্রী শ্রী নরেন্দ্র মোদী আজ ড. শ্যামাপ্রসাদ মুখোপাধ্যায়ের প্রয়াণ বার্ষিকীতে শ্রদ্ধা জ্ঞাপন করেছেন।
এই ট্যুইটে প্রধানমন্ত্রী বলেছেন, “ড. শ্যামাপ্রসাদ মুখোপাধ্যায়কে তাঁর পুণ্য তিথিতে স্মরণ করা হচ্ছে। তাঁর মহৎ আদর্শ, উচ্চশীল চিন্তাভাবনা এবং মানুষকে সেবা করার প্রতিশ্রুতি আমাদের প্রতিনিয়ত অনুপ্রেরণা যোগায়। জাতীয় সংহতির লক্ষ্যে তাঁর প্রয়াস কখনই ভোলার নয়।”
CG/SS/SFS
(Visitor Counter : 93
স্বাস্থ্যওপরিবারকল্যাণমন্ত্রক
কোভিড – ১৯ ব্যবস্থাপনায় রাজ্যগুলিকে সাহায্যের জন্য কেন্দ্রীয় দল পাঠানো হচ্ছে
নতুন দিল্লি, ৯ই মে, ২০২০
কেন্দ্রীয় স্বাস্থ্য ও পরিবার কল্যাণ মন্ত্রক, অধিক সংক্রমণ রয়েছে এবং সংক্রমণ হার ক্রমশ বৃদ্ধি পাচ্ছে এরকম ১০টি রাজ্যে কেন্দ্রীয় দল পাঠানোর সিদ্ধান্ত নিয়েছে। কোভিড – ১৯ মহামারী আটকাতে সংশ্লিষ্ট রাজ্যগুলির স্বাস্থ্য দপ্তরকে এই দলগুলি সাহায্য করবে।
প্রতিটি দলে কেন্দ্রীয় স্বাস্থ্য ও পরিবার কল্যাণ মন্ত্রকের একজন প্রবীণ আধিকারিক, নোডাল অফিসার হিসেবে একজন যুগ্মসচিব ও একজন জনস্বাস্থ্য বিশেষজ্ঞ থাকবেন। দলের সদস্যরা রাজ্য স্বাস্থ্য দপ্তরকে সংক্রমিত এলাকায় বিভিন্ন বিধিনিষেধ কার্যকর করতে সাহায্য করবে। যে ১০টি রাজ্যে এই দলগুলিকে পাঠানো হবে, সেগুলি হলঃ-
১) গুজরাট
২) তামিলনাডু
৩) উত্তরপ্রদেশ
৪) দিল্লি
৫) রাজস্থান
৬) মধ্যপ্রদেশ
৭) পঞ্জাব
৮) পশ্চিমবঙ্গ
৯) অন্ধ্রপ্রদেশ
১০) তেলেঙ্গানা
এর আগে সংক্রমণের হার সবথেকে বেশি দেশের এমন ২০টি জেলায় যে জনস্বাস্থ্য বিশেষজ্ঞ দলগুলিকে পাঠানো হয়েছিল, তাদের পাশাপাশি এই দলগুলিকে উপরে উল্লিখিত রাজ্যগুলিতে পাঠানো হবে।
এছাড়াও একটি উচ্চপর্যায়ের দল মুম্বাইয়ে কোভিড – ১৯ সংক্রমণের প্রতিরোধ এবং ব্যবস্থাপনার জন্য রাজ্য সরকারকে সাহায্য করতে পাঠানো হয়েছে।
(CG/CB/SFS
শিল্পওবাণিজ্যমন্ত্রক
খসড়া কপিরাইট  রুল্স, ২০১৯
নয়াদিল্লি, ৩ জুন, ২০১৯
ডিজিটাল যুগে প্রযুক্তির সঙ্গে সামঞ্জস্য রেখে কপিরাইট আইনকে নির্ভুলভাবে মান্যতা দেওয়ার লক্ষ্যে এবং অন্যান্য প্রাসঙ্গিক আইনগুলির সঙ্গে সমতা রক্ষা করতে ভারত সরকারের শিল্প এবং অভ্যন্তরীণ বাণিজ্য উন্নয়ন বিভাগ কপিরাইট সংশোধনী রুল্স, ২০১৯ পেশ করার প্রস্তাব করেছে। এ সংক্রান্ত খসড়া নিয়মগুলিhttp://egazette.nic.in/WriteReadData/2019/204924.pdf-এ পাওয়া যাবে। এ মাসের ২৯ তারিখ পর্যন্ত এই সাইটে লগ-ইন করে সমস্ত মানুষ প্রস্তাবিত খসড়া সম্পর্কে মতামত এবং প্রস্তাব লিখিত আকারে জানাতে পারবেন।
আমাদের দেশের কপিরাইট সংক্রান্ত বিষয়গুলি ১৯৫৭ সালের কপিরাইট আইন এবং ২০১৩ সালের কপিরাইট রুল্স দ্বারা নিয়ন্ত্রিত হয়। ২০১৩ সালের কপিরাইট রুল্স অবশ্য কপিরাইট সংশোধন রুল্স, ২০১৬-র মাধ্যমে সংশোধন করা হয়।
SSS/PB/DM
(Visitor Counter : 84
তথ্যওসম্প্রচারমন্ত্রক
২০১৯এ সাংবাদিকতার উৎকর্ষতার পুরস্কারের জন্য প্রেস কাউন্সিলের আবেদন আহ্বান
কলকাতা, ০৮ জুলাই, ২০১৯
ভারতের প্রেস কাউন্সিল মুদ্রণ মাধ্যমে সাংবাদিকদের বিশেষ অবদানকে স্বীকৃতি দিতে ২০১৯এ সাংবাদিকতার উৎকর্ষতার পুরস্কারের জন্য সাংবাদিক এবং ফ্রিলান্সারদের কাছ থেকে আবেদন আহ্বান করেছে।
সাংবাদিকতার মানের উৎকর্ষতা এবং সংবাদ মাধ্যমের স্বাধীনতার জন্য সংসদের একটি আইন অনুযায়ী কাউন্সিল এই জাতীয় পুরস্কার প্রদান করে থাকে। প্রতি বছর ১৬ই নভেম্বর জাতীয় সংবাদমাধ্যম দিবসে এই উপলক্ষ্যে সাংবাদিকদের সম্মানিত করা হয়। মুদ্রণ মাধ্যমে যে বিভাগের আওতায় এই পুরস্কারগুলি দেওয়া হবে, সেগুলি হল-
|
|
ক্রমিক নং.
|
|
শ্রেণীবিভাগ
|
|
নগদ পুরস্কারের পরিমাণ
|
|
১
|
|
উৎকর্ষ সাংবাদিকতার জন্য রাজা রামমোহন রায় জাতীয় পুরস্কার|
|
১ লক্ষ টাকা
|
|
২
|
|
গ্রামীণ সাংবাদিকতা
|
|
৫০,০০০ টাকা
|
|
৩
|
|
উন্নয়নমূলক সাংবাদিকতা
|
|
৫০,০০০ টাকা
|
|
৪
|
|
চিত্র সাংবাদিকতা
১) একটি সংবাদের জন্য ছবি
২) চিত্র প্রতিবেদন
|
|
৫০,০০০ টাকা
৫০,০০০ টাকা
|
|
৫
|
|
সংবাদ মাধ্যমের মধ্যে শিল্পকর্ম : কার্টুন, ব্যাঙ্গ-বিদ্রুপ সহ প্রচ্ছদ
|
|
৫০,০০০ টাকা
|
|
৬
|
|
ক্রীড়া সাংবাদিকতা/ ক্রীড়া চিত্র সাংবাদিকতা
|
|
৫০,০০০ টাকা
|
|
৭
|
|
আর্থিক সাংবাদিকতা
|
|
৫০,০০০ টাকা
|
|
৮
|
|
লিঙ্গ সংক্রান্ত সাংবাদিকতা
|
|
৫০,০০০ টাকাএই বিভাগে কোনও আবেদনের আমন্ত্রণ জানানো হয়নি। জুরি কমিটি এই মনোনয়নের ব্যাপারে সিদ্ধান্ত নেবে।
এই আবেদনের দরখাস্তের জন্য পদ্ধতি, যোগ্যতা, এন্ট্রি ফর্ম এবং যাবতীয় ঘোষনা প্রেস কাউন্সিল অফ ইন্ডিয়ার ওয়েবসাইট www.presscouncil.nic.in থেকে বিস্তারিত জানা যাবে।
সব আবেদনপত্র ৩০শে আগস্ট বেলা ৫টার মধ্যে ‘কনফিডেনশিয়াল’ লিখে মুখবন্ধ খামে করে সচিব, প্রেস কাউন্সিল অফ ইন্ডিয়া, ৮ নং সিজিও কমপ্লেক্স, লোধী রোড, নতুনদিল্লী ১১০০০৩- এই ঠিকানায় পাঠাতে হবে। secy-pci[at]nic[dot]in এই ই-মেল ঠিকানাতেও আবেদন পাঠানো যাবে।
CG/CB/NS
(Visitor Counter : 199
বিদ্যুৎমন্ত্রক
কেন্দ্রীয় শক্তি মন্ত্রক বিভিন্ন রাজ্য ও কেন্দ্র শাসিত অঞ্চল প্রশাসনকে বিদ্যু্ৎ প্রকল্পের নির্মাণ কাজ শুরুর অনুমতিদানের নির্দেশ দিয়েছে। কোভিড-19 সংক্রমণের দরুন দেশজুড়ে যে লকডাউন চলছে তার বিধিনিষেধ মেনে এবং স্বাস্থ্য বিধি মেনে,পুর এলাকার বাইরে এই নির্মাণ কাজ করা যেতে পারে
নতুন দিল্লি, ২৩ এপ্রিল, ২০২০
কেন্দ্রীয় শক্তি মন্ত্রক বিভিন্ন রাজ্য সরকার এবং কেন্দ্র শাসিত অঞ্চলের প্রশাসনকে বিদ্যুৎ উৎপাদন কেন্দ্রগুলিতে নির্মাণ কাজ করতে দেওয়ার অনুমতি দেওয়ার জন্য নির্দেশ দিয়েছে। দেশজুড়ে কোভিড-১৯ সংক্রমণের দরুন লকডাউনের বিধিনিষেধ মেনে এবং গত ১৫ই এপ্রিল কেন্দ্রীয় স্বরাষ্ট্র মন্ত্রকের জারি করা নির্দেশিকা মেনে,পুরসভা এলাকার বাইরে বিদ্যুৎ কেন্দ্রগুলিতে নির্মাণ কাজ চলতে পারে। নির্মাণ কাজ চলাকালীন প্রতিটি ক্ষেত্রে স্বাস্থ্যবিধি মেনে চলতে হবে বলে জানানো হয়েছে।
রাজ্য,কেন্দ্র শাসিত অঞ্চল,জেলা শাসক, পুলিশ কর্তৃপক্ষ এবং পুরসভা গুলির সঙ্গে আলোচনা করে শক্তি মন্ত্রকের পক্ষ থেকে গত বিশে এপ্রিল প্রকাশিত এক বিবৃতিতে জানান হয়,গত ১৫ই এপ্রিল কেন্দ্রীয় স্বরাষ্ট্র মন্ত্রকের জারি করা নির্দেশ নম্বর ৪০-৩/২০২০-ডিএম-১ এর প্যারা ১৬ অনুযায়ী গ্রামীন অঞ্চলে শিল্পক্ষেত্রে নির্মাণ কাজে ছাড় ঘোষনা করা হয়েছে। বিশে এপ্রিলের পর পুর নিগম এবং পুরসভা অঞ্চলের বাইরে গ্রামীন অঞ্চলে নির্মাণ কাজ করা যেতে পারে। তাপ বিদ্যুৎ এবং জলবিদ্যুৎ উৎপাদন কেন্দ্রে ইতিমধ্যেই শুরু হওয়া নির্মাণ কাজকেও এই বিধিনিষেধের বাইরে রাখা হয়েছে।
গত ১৫ই এপ্রিল স্বরাষ্ট্র মন্ত্রকের নির্দেশিকার ৪০-৩/২০২০-ডিএম-১,প্যারা ১২ অনুযায়ী, নির্মাণ ক্ষেত্রে ব্যবহার হওয়া সব ধরনের সামগ্রী সরবরাহকে ছাড় দেওয়ার জন্য রাজ্য সরকার গুলিকে, শক্তি মন্ত্রক অনুরোধ জানিয়েছে।এই সরবরাহ আন্তরাজ্য বা অন্য রাজগুলি থেকেও হতে পারে বলে জানানো হয়েছে।
এই নির্মাণ কাজ হবে কেন্দ্রীয় স্বরাষ্ট্র এবং স্বাস্থ্য ও পরিবার কল্যাণ মন্ত্রকের জারি করা বিধিনিষেধ গুলি মেনে। যার মধ্যে অন্যতম হলো সামাজিক দুরত্ব বজায় রাখা।পাশাপাশি সমস্ত স্বাস্থ্য বিধিনিষেধও মানতে হবে।
শক্তি মন্ত্রকের পক্ষ থেকে মন্ত্রকের অধীনস্থ সব সংস্থার নির্দেশকদের, প্রকল্প আধিকারিকদের সুরক্ষা ব্যবস্থা নিশ্চিত করার জন্য নির্দেশ দেওয়া হয়েছে। কোভিড-১৯ সংক্রমণ কালে নির্মাণ কাজে যুক্ত কর্মচারী ও শ্রমিকদের স্বাস্থ্য সুরক্ষা ব্যবস্থার জন্য প্রয়োজনীয় সামগ্রী নিশ্চিত করার কথা বলা হয়েছে।
মন্ত্রকের পক্ষ থেকে রাজ্য সরকারগুলির মুখ্য সচিবদের লেখা এক নির্দেশিকায়,রাজ্যের অধীনস্থ শক্তিকেন্দ্র গুলিতে একই পদ্ধতি মেনে চলার কথা বলা হয়েছে। বেসরকারি বিদ্যুত কেন্দ্র গুলিও একই নির্দেশনামা মেনে চলবে বলে জানানো হয়েছে।
(CG/PPM
বস্ত্রমন্ত্রক
পঞ্চম জাতীয় হস্তচালিত তাঁত দিবস উদযাপিত হবে আগামী ৭ই অগাস্ট
নয়াদিল্লি, ৬ অগাস্ট, ২০১৯
আগামীকাল দেশ জুড়ে পঞ্চম জাতীয় হস্তচালিত তাঁত দিবস উদযাপিত হবে। এই উপলক্ষে দিল্লির বিজ্ঞান ভবনে এক অনুষ্ঠানের আয়োজন করা হয়েছে। উপস্থিত থাকবেন কেন্দ্রীয় বস্ত্র এবং নারী ও শিশুকল্যাণ মন্ত্রী শ্রীমতী স্মৃতি জুবিন ইরানি। এছাড়াও, এই অনুষ্ঠানে উপস্থিত থাকবেন পেট্রোলিয়াম ও প্রাকৃতিক গ্যাস মন্ত্রী শ্রী ধর্মেন্দ্র প্রধান, পশুপালন, মৎস্যচাষ ও ডেয়ারি, ক্ষুদ্র, অতিক্ষুদ্র ও মাঝারি শিল্পোদ্যোগ দপ্তরের প্রতিমন্ত্রী শ্রী প্রতাপ চন্দ্র সারেঙ্গি।
জাতীয় হস্তচালিত তাঁত দিবসের মূল অনুষ্ঠানের আয়োজন করা হয়েছে ওড়িশার ভুবনেশ্বরে। এর মূল উদ্দেশ্য হল ভুবনেশ্বরের মহিলাদের স্বশক্তিকরণ এবং সেখানকার হস্তচালিত তাঁতের ঐতিহ্যকে তুলে ধরা। অনুষ্ঠানে তাঁতিদের পরিচয়পত্র, পাসবুক এবং মুদ্রা ঋণ বিতরণ করা হবে। এছাড়াও, ন্যাশনাল ইনস্টিটিউট অফ ফ্যাশন টেকনলজির  ১৬টি ক্যাম্পাসে তাঁত-কাপড়ের মেলা, প্রদর্শনী, কর্মশালা এবং আলোচনাসভার আয়োজন করা হয়েছে। গান্ধীনগর এবং কলকাতার এনআইএফটি-তে বিশেষ স্টলের ব্যবস্থা থাকছে।
দেশের হস্তচালিত তাঁত শিল্পকে তুলে ধরতে এবং তাঁতিদের সম্মানের উদ্দেশ্যেই ২০১৫ সালে কেন্দ্রীয় সরকার প্রতি বছর এই দিনটিকে জাতীয় হস্তচালিত তাঁত দিবস হিসেবে ঘোষণা করে।
১৯০৫ সালে বঙ্গভঙ্গের প্রতিবাদে কলকাতার টাউন হলে এই দিনেই স্বদেশী আন্দোলনের সূচনা হয়েছিল। উদ্দেশ্য ছিল, বিদেশি পণ্য বর্জন করে স্বদেশী পণ্য গ্রহণ। তার স্মরণে ৭ই অগাস্ট জাতীয় হস্তচালিত তাঁত দিবস হিসেবে উদযাপিত হয়ে থাকে।
২০১৫ সালের ৭ই অগাস্ট প্রধানমন্ত্রী শ্রী নরেন্দ্র মোদী চেন্নাইয়ের মাদ্রাজ বিশ্ববিদ্যালয়ে প্রথম জাতীয় হস্তচালিত তাঁত দিবসের সূচনা করেছিলেন।
CG/SS/DM
(Visitor Counter : 228
ক্ষুদ্র, অতিক্ষুদ্রওমাঝারিশিল্পমন্ত্রক
গ্রামাঞ্চলে অতিক্ষুদ্র-শিল্পায়ন প্রক্রিয়ার পুনরুজ্জীবনে অতিক্ষুদ্র, ছোট ও মাঝারি শিল্পোদ্যোগ মন্ত্রকের প্রয়াস
নয়াদিল্লি, ১৭ সেপ্টেম্বর, ২০২০
দিন কয়েক আগেই অতিক্ষুদ্র, ছোট ও মাঝারি শিল্পোদ্যোগ মন্ত্রক ধূপকাঠি বানাতে আগ্রহী শিল্পীদের সহায়তার জন্য প্রদেয় সুযোগ-সুবিধা দ্বিগুণ করার কথা ঘোষণা করেছিল। ধূপকাঠি বানানোর সঙ্গে যুক্ত শিল্পীদের সুযোগ-সুবিধা বাড়ানোর প্রয়াসগুলিকে এগিয়ে নিয়ে যাওয়ার পাশাপাশি, মন্ত্রক আরও দুটি কর্মসূচি রূপায়ণের জন্য নতুন নীতি-নির্দেশিকা প্রকাশ করেছে। এই কর্মসূচি দুটি হল – মৃৎশিল্প এবং মৌ-প্রতিপালন।
মন্ত্রকের এই দুটি উদ্যোগ সুফলভোগী-কেন্দ্রিক স্বনিযুক্তির মাধ্যমে উপার্জনের এক উপায়। এ ধরনের কর্মসূচি গ্রহণের উদ্দেশ্য হল আত্মনির্ভর ভারত অভিযানে অবদান রাখতে তৃণমূল স্তরের অর্থনীতির পুনরুজ্জীবন ঘটানো।
মৃৎশিল্প ক্ষেত্রে কেন্দ্রীয় সরকার একাধিক সুযোগ-সুবিধা দিয়ে থাকে। এই লক্ষ্যে সরকার মৃৎ-শিল্পসামগ্রী তৈরির যন্ত্র পরিচালনার প্রশিক্ষণ, পরম্পরাগত মৃৎশিল্পীদের প্রযুক্তিগত দিকগুলি সম্পর্কে সচেতন করা এবং স্বনির্ভর গোষ্ঠীগুলিতে মৃৎশিল্প বহির্ভূত শিল্পীদের মাটির তৈরি বিভিন্ন সামগ্রী উৎপাদনে উৎসাহদান।
মৃৎশিল্পীদের উপার্জন বাড়াতে প্রযুক্তিগত বিষয়গুলি সম্পর্কে সম্যক ধারণা গড়ে তুলে নতুন নতুন সামগ্রী তৈরিতে উৎসাহ দেওয়া এবং তাঁদের উৎপাদন খরচ কমানো ও প্রশিক্ষণের মাধ্যমে মৃৎশিল্পীদের আধুনিক / স্বয়ংক্রিয় সরঞ্জাম সম্পর্কে জানানো। নতুন ধরনের মৃৎ-সামগ্রী উদ্ভাবনে এবং কাঁচামালের আরও সৃজনশীল প্রয়োগ ঘটিয়ে আন্তর্জাতিক সামগ্রী উৎপাদন করা। মৃৎশিল্পীদের দক্ষতা উন্নয়নের প্রশিক্ষণ কর্মসূচির আওতায় একাধিক বিষয়ের ওপর গুরুত্ব দেওয়া হয়েছে। যে সমস্ত ক্ষেত্রে প্রশিক্ষণ কর্মসূচির আওতায় অগ্রাধিকার দেওয়া হচ্ছে তার মধ্যে রয়েছে - টব, জল ভরে রাখার কলসি, জলের বোতল, সুসজ্জিত মৃৎ-সামগ্রী প্রভৃতি।
এই কর্মসূচির ফলে ৬,০৭৫ জনের বেশি পরম্পরাগত ও প্রথা-বহির্ভূত মৃৎশিল্পী, গ্রামের বেকার যুবক / প্রবাসী শ্রমিকরা লাভবান হবেন। এই কর্মসূচি খাতে ২০২০-২১ অর্থবর্ষে ১৯ কোটি ৫০ লক্ষ টাকা খরচ করা হবে। এছাড়াও, টেরাকোটা, রেড ক্লে পটারি প্রভৃতি ক্ষেত্রে ক্লাস্টার স্থাপনের জন্য অতিরিক্ত ৫০ কোটি টাকার সংস্থান করা হয়েছে।
মৌ-প্রতিপালন কর্মসূচির আওতায় সরকার মৌমাছি ভর্তি বাক্স ও অন্যান্য সামগ্রী সরবরাহ করবে। এছাড়াও, মৌ-প্রতিপালকদের মৌমাছি বাক্স দেওয়া হবে। প্রধানমন্ত্রী গরীব কল্যাণ রোজগার অভিযান যে জেলাগুলিতে রূপায়িত হচ্ছে, সেখানকার প্রবাসী শ্রমিকরাও এই সুবিধা গ্রহণ করতে পারবেন। মৌ-প্রতিপালনের জন্য পাঁচদিনের প্রশিক্ষণ দেওয়া হবে যাতে সুফলভোগীরা মৌ-প্রতিপালনের আধুনিক পন্থা-পদ্ধতিগুলি সম্পর্কে অবহিত হতে পারেন।
নতুন এই কর্মসূচি দুটি প্রসঙ্গে মন্ত্রকের আধিকারিকরা জানিয়েছেন, কর্মসংস্থানের মাধ্যমে অতিরিক্ত আয়ের উৎস সন্ধানে ভারতকে আত্মনির্ভর করে তোলাই এর মূল্য উদ্দেশ্য।
২০২০-২১ অর্থবর্ষে এই কর্মসূচির আওতায় মোট ২,০৫০ জন মৌ-প্রতিপালক, ছোট শিল্পোদ্যোগী, কৃষক ও বেকার যুবক তথা আদিবাসীরা লাভবান হবেন। ইতিমধ্যেই এই কর্মসূচির রূপায়ণের জন্য ১৩ কোটি টাকা অর্থ সহায়তা মঞ্জুর করা হয়েছে। এছাড়াও, মৌ-প্রতিপালকদের জন্য মধু সংগ্রহ ও সংরক্ষণ ক্লাস্টার গড়ে তুলতে অতিরিক্ত ৫০ কোটি টাকার সংস্থান করা হয়েছে।
মন্ত্রকের ওয়েবসাইটে এই কর্মসূচি দুটির নীতি-নির্দেশিকা সম্বলিত বিস্তারিত বিবরণ ইংরেজি ও হিন্দিতে দেওয়া রয়েছে। একইসঙ্গে, সামাজিক গণ-মাধ্যমগুলিতেও প্রকল্প দুটি সম্পর্কে ব্যাপক প্রচার চালানো হচ্ছে।
(CG/BD/DM
|
স্বাস্থ্যওপরিবারকল্যাণমন্ত্রক
|
ভারতে কোভিড-১৯ টিকাকরণ ১৯৪ কোটি ৯ লক্ষ ছাড়িয়েছে
১২-১৪ বছর বয়সীদের ৩ কোটি ৪৪ লক্ষের বেশি টিকার প্রথম ডোজ দেওয়া হয়েছে
দেশে সুস্পষ্টভাবে করোনায় আক্রান্তের সংখ্যা বর্তমানে ২৪ হাজার ৫২
দেশে গত ২৪ ঘন্টায় নতুন করে আক্রান্ত হয়েছেন ৪ হাজার ২৭০ জন
জাতীয় স্তরে সুস্থতার হার বর্তমানে ৯৮.৭৩ শতাংশ
সাপ্তাহিক-ভিত্তিতে আক্রান্তের হার বর্তমানে ০.৮৪ শতাংশ
নয়াদিল্লি, ৫ জুন, ২০২২
দেশে গত ২৪ ঘণ্টায় কোভিড-১৯ টিকাকরণের সংখ্যা ১৯৪ কোটি ৯ লক্ষ ৪৬ হাজার ১৫৭ ছাড়িয়েছে। ১২ থেকে ১৪ বছর বয়সীদের কোভিড-১৯ টিকাকরণ গত ১৬ই মার্চ শুরু হয়েছে। এখনও পর্যন্ত এই বয়সী শিশুদের কোভিড-১৯ টিকার ৩ কোটি ৪৪ লক্ষ ২৩ হাজার ৪৪৩টি প্রথম ডোজ দেওয়া হয়েছে। একইভাবে, ১৮ থেকে ৫৯ বছর বয়সীদের কোভিড-১৯ টিকার প্রিকশন ডোজ দেওয়া শুরু হয় গত ১০ই এপ্রিল। আজ সকাল ৭টা পর্যন্ত পাওয়া প্রাথমিক তথ্যের ভিত্তিতে টিকাকরণের পরিসংখ্যান নিম্নরূপ :
|
|
স্বাস্থ্য কর্মী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,০৪,০৭,২৬০
১,০০,৪৩,৪৪৫
৫২,৯৭,৬০৩
|
|
অগ্রভাগে থাকা করোনা-যোদ্ধা
|
|
প্রথম ডোজ
দ্বিতীয় ডোজ
প্রিকশন ডোজ
|
|
১,৮৪,১৯,৭৭২
১,৭৫,৮৯,৭৩০
৮৯,১৮,৬৫০
|
|
১২-১৪ বছর বয়সী
|
|
প্রথম ডোজ
দ্বিতীয় ডোজ
|
|
৩,৪৪,২৩,৪৪৩
১,৭৬,৪৩,৬২৮
|
|
১৫-১৮ বছর বয়সী
|
|
প্রথম ডোজ
দ্বিতীয় ডোজ
|
|
৫,৯৬,০৩,৯৮৩
৪,৬২,০৯,০৯৫
|
|
১৮-৪৪ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
৫৫,৭৩,২৮,৬০৫
৪৯,১৭,৫৭,৮০৯
১০,৯৫,০৪৫
|
|
৪৫-৫৯ বছর বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
২০,৩২,৮১,৬৩৩
১৯,১২,৩৪,৭৪৫
১৫,৪২,০৭৩
|
|
৬০ বছরের বেশি বয়সী
|
|
প্রথম ডোজ
দ্বিতীয় ডোজ
প্রিকশন ডোজ
|
|
১২,৭১,১৪,৮৬৬
১১,৯২,৯৬,১৪৯
১,৯৭,৩৮,৬২৩
|
|
|
|
প্রিকশন ডোজ
|
|
৩,৬৫,৯১,৯৯৪
|
|
|
|
মোট
|
|
১,৯৪,০৯,৪৬,১৫৭
দেশে সুস্পষ্টভাবে করোনায় আক্রান্তের সংখ্যা বর্তমানে ২৪ হাজার ৫২, যা মোট আক্রান্তের ০.০৬ শতাংশ।
একইভাবে, জাতীয় স্তরে সুস্থতার হার ৯৮.৭৩ শতাংশ। দেশে গত ২৪ ঘণ্টায় সুস্থ হয়েছেন ২ হাজার ৬১৯ জন। এর ফলে, মহামারী শুরুর সময় থেকে মোট আরোগ্যলাভের সংখ্যা ৪ কোটি ২৬ লক্ষ ২৮ হাজার ৭৩।
দেশে গত ২৪ ঘণ্টায় নতুন করে আক্রান্ত হয়েছেন ৪ হাজার ২৭০ জন।
দেশে একদিকে যেমন নমুনা পরীক্ষার পরিকাঠামো বেড়েছে, তেমনই গত ২৪ ঘণ্টায় ৪ লক্ষ ১৩ হাজার ৬৯৯টি নমুনা পরীক্ষা হয়েছে। এর ফলে, সামগ্রিকভাবে মোট নমুনা পরীক্ষার সংখ্যা ৮৫ কোটি ২৬ লক্ষ ২৩ হাজার ৪৮৭।
দেশে একদিকে যখন নমুনা পরীক্ষার হার লাগাতার বেড়েছে, অন্যদিকে তখন সাপ্তাহিক-ভিত্তিতে আক্রান্তের হার দাঁড়িয়েছে বর্তমানে ০.৮৪ শতাংশ। একইভাবে, দৈনিক ভিত্তিতে আক্রান্তের হার দাঁড়িয়েছে ১.০৩ শতাংশ।
CG/BD/DM/
প্রধানমন্ত্রীরদপ্তর
শ্রী লালজি টেন্ডনের প্রয়াণে প্রধানমন্ত্রীর শোকজ্ঞাপন
নতুনদিল্লি, ২১শে জুলাই, ২০২০
প্রধানমন্ত্রী শ্রী নরেন্দ্র মোদী মধ্যপ্রদেশের রাজ্যপাল শ্রী লালজি টেন্ডনের মৃত্যুতে শোক প্রকাশ করেছেন।
এক ট্যুইট বার্তায় প্রধানমন্ত্রী শ্রী টেন্ডনকে সাংবিধানিক বিষয়ে স্পষ্ট ধারনার অধিকারী বলে বর্ণনা করেছেন।
তিনি বলেছেন, “শ্রী লালজি টেন্ডন, সমাজের প্রতি তাঁর নিরলস সেবার কারণে স্মরণীয় হয়ে থাকবেন। একজন দক্ষ প্রশাসক হিসেবে তাঁর পরিচিতি ছিল। তিনি জনসাধারণের কল্যাণের কথা সবসময় গুরুত্ব দিয়ে বিবেচনা করতেন। তাঁর প্রয়াণে আমি বেদনাহত।“
প্রধানমন্ত্রী এই প্রসঙ্গে প্রাক্তন প্রধানমন্ত্রী শ্রী অটল বিহারী বাজপেয়ীর সঙ্গে প্রয়াত লালজি টেন্ডনের দীর্ঘ যোগাযোগের কথা স্মরণ করেন।
(CG/CB
মন্ত্রিসভারঅর্থনৈতিকবিষয়সংক্রান্তকমিটি
২০১৮-১৯ চিনি মরশুমে, চিনি কলগুলি কর্তৃক প্রদেয় আখ চাষীদের জন্য লাভজনক মূল্য নির্ধারণের বিষয়টি কেন্দ্রীয় মন্ত্রিসভা অনুমোদন করেছে
নয়াদিল্লি, ১৮ জুলাই ২০১৮
প্রধানমন্ত্রী শ্রী নরেন্দ্র মোদীর পৌরহিত্যে কেন্দ্রীয় মন্ত্রিসভার অর্থনৈতিক বিষয় সংক্রান্ত কমিটির বৈঠকে ২০১৮-১৯ চিনি মরশুমে আখের জন্য ২৭৫ টাকা ক্যুইন্টাল দরে লাভজনক মূল্য নির্ধারণের বিষয়ে সিদ্ধান্ত অনুমোদিত হয়েছে। এক্ষেত্রে ক্যুইন্টাল প্রতি আখ উৎপাদনের ব্যয় ধরা হয়েছে ১৫৫ টাকা। নির্ধারিত এই মূল্যে আখ চাষীরা তাঁদের উৎপাদন ব্যয়ের ৫০ শতাংশেরও বেশি ফেরৎ পাবেন। ২০১৮-১৯ চিনি মরশুমে এই দরে আখ চাষীরা মোট ৮৩ হাজার কোটি টাকারও বেশি ফেরৎ পাবেন। নির্দিষ্ট সময়ের মধ্যে চাষীরা যাতে আখের দাম পান, সরকার তা নিশ্চিত করবে। এই সিদ্ধান্তের ফলে দেশের প্রায় ৫ কোটি আখ চাষী এবং তাঁদের পরিবার ও চিনি কলে প্রত্যক্ষভাবে কর্মরত প্রায় ৫ লক্ষ শ্রমিক উপকৃত হবেন। এছাড়াও, চিনি শিল্পের সঙ্গে যুক্ত অন্যান্য ক্ষেত্রেও এর অনুকূল প্রভাব পড়বে বলে মনে করা হচ্ছে।
CG/PB/SB…
(Visitor Counter : 62
নির্বাচনকমিশন
মুখ্য নির্বাচন কমিশনার শ্রী সুশীল চন্দ্র ৭৪তম ব্যাচের প্রশিক্ষণরত আইআরএস আধিকারিকদের উদ্দেশে বক্তব্য রেখেছেন
নতুন দিল্লি, ০৯ই ডিসেম্বর, ২০২১
ইন্ডিয়া ইন্টারন্যাশনাল ইনস্টিটিউট অফ ডেমেক্রেসি অ্যান্ড ইলেকশন ম্যানেজমেন্টে আজ মুখ্য নির্বাচন কমিশনার শ্রী সুশীল চন্দ্র, প্রশিক্ষণরত ইন্ডিয়ান রেভিনিউ সার্ভিস  আধিকারিকদের উদ্দেশে বক্তব্য রাখছিলেন। প্রশিক্ষণে অংশগ্রহণকারী ৬১ জন আইআরএস আধিকারিকই ৭৪তম ব্যাচের । ন্যাশনাল অ্যাকাডেমি অফ ডাইরেক্ট ট্যাক্সেসের সহযোগিতায় এই প্রশিক্ষণ শিবিরের আয়োজন করা হয়েছিল। প্রশিক্ষণ কর্মসূচিতে ভারতের নির্বাচন কমিশনের ভূমিকা ও কার্যধারা নিয়ে আলোচনা হয়েছে। ভবিষ্যতে নির্বাচনী প্রক্রিয়ায় আইআরএস আধিকারিকদের ভূমিকা কি হবে তা নিয়ে আলোচনা হয়।
মুখ্য নির্বাচন কমিশনার প্রশিক্ষণরত আধিকারিকদের জানান সততা এবং একনিষ্ঠতার সঙ্গে দেশের জন্য কাজ করার মানসিকতা গড়ে তুলতে হবে। তিনি যখন কেন্দ্রীয় প্রত্যক্ষ কর পর্ষদের চেয়ারম্যান হিসাবে দায়িত্ব পালন করেন, সেই সময় সুপ্রশাসন নিশ্চিত করতে তাঁর কিছু উদ্যোগের কথা তিনি আধিকারিকদের জানিয়েছেন। প্রবেশানারদের প্রশিক্ষণে নির্বাচনী প্রক্রিয়া সম্পর্কে প্রশিক্ষণ দিতে গ্রুপ – এ সার্ভিসের আধিকারিকদের নিয়ে এটি দ্বিতীয় কর্মশালা । শ্রী চন্দ্র জানান, অবাধ, সুষ্ঠু ও পক্ষপাতহীন নির্বাচন পরিচালনার কাজে নির্বাচনী ব্যয়ের দিকে নজর রাখা অত্যন্ত জরুরী। তিনি বলেন, কমিশন সতর্ক থাকার কারণে আসাম, পশ্চিমবঙ্গ, তামিলনাডু, কেরালা ও পুডুচেরী বিধানসভা নির্বাচনের সময় রেকর্ড পরিমাণ অবৈধ অর্থ বাজেয়াপ্ত করা হয়েছিল।
CG/CB/SFS
(Visitor Counter : 91
স্বাস্থ্যওপরিবারকল্যাণমন্ত্রক
কোভিড ১৯ টিকাকরণ সংক্রান্ত সর্বশেষ তথ্য
নতুন দিল্লি, ১৪ মার্চ, ২০২২
কেন্দ্রীয় সরকার বৈজ্ঞানিক সংস্থাগুলির সঙ্গে যথাযথ আলোচনার পরে সিদ্ধান্ত নিয়েছে যে আগামী ১৬-ই মার্চ থেকে ১২-১৩ বছর এবং ১৩-১৪ বছর বয়সী  তাদের কোভিড ১৯ টিকাদান শুরু করা হবে । হায়দ্রাবাদের বায়োলজিক্যাল ইভান্সের তৈরি করবিভ্যাক্স কোভিড ১৯ টিকা দেওয়া হবে তাদের ।
উল্লেখ্য, বর্তমান কোভিড ১৯ টিকাদান কর্মসূচির আওতায় ১৪ বছরের বেশি বয়সীদের ইতিমধ্যেই কোভিড ১৯ টিকা দেওয়া হচ্ছে ।
সরকার আরও সিদ্ধান্ত নিয়েছে যে ৬০ বছরের বেশি বয়সী যাদের আগে থেকেই অন্যান্য রোগের উপসর্গ রয়েছে, তাদের কোভিড ১৯ প্রিকশন ডোজ নেওয়ার ক্ষেত্রে যে শর্ত আরোপ করা হয়েছিল, তা তুলে দেওয়া হবে । একইসঙ্গে ১৬-ই মার্চ থেকে ৬০ বছরের বেশি বয়সী সব জনসংখ্যার মানুষই কোভিড ১৯ টিকার প্রিকশন ডোজ পাওয়ার যোগ্য হবেন ।
CG/SS/RAB
(
পঞ্চায়েতিরাজমন্ত্রক
জনপ্রতিনিধিদের জন্য প্রশিক্ষণ
নতুন দিল্লি, ০৭ ডিসেম্বর, ২০২১
রাষ্ট্রীয় গ্রাম স্বরাজ অভিযানে কেন্দ্রীয় প্রকল্প গুলির জন্য ই-গভর্নমেন্ট ব্যবস্থা ২০১৮-১৯ সালে প্রয়োগ করা হয়েছে। এর প্রাথমিক উদ্দেশ্য হচ্ছে পঞ্চায়েতিরাজ সংস্থাগুলির শাসন ক্ষমতা জোরদার করা।
এই জাতীয় ব্যবস্থা একটি সমন্বিত ও সক্ষমতা বৃদ্ধির প্রক্রিয়া এবং প্রশিক্ষণের আউটরিচ, যা সম্প্রসারণের মাধ্যমে পঞ্চায়েত গুলির সক্ষমতা বৃদ্ধির প্রকল্প বাস্তবায়িত করে। এর লক্ষ্য হচ্ছে গ্রাম সভা গুলিকে শক্তিশালী করা, যা জনগণের অংশগ্রহণের মৌলিক ফোরাম হিসেবে আলোকপাত করে। পঞ্চায়েতের নির্বাচিত প্রতিনিধিদের জন্য তাঁদের নির্বাচিত হওয়ার ছয় মাসের মধ্যে মৌলিক অভিযোজন প্রশিক্ষণ ও দু'বছরের মধ্যে রিফ্রেসার প্রশিক্ষণ নিশ্চিত করার বিষয়ে এই ব্যবস্থা চালু করা হয়েছে।
এটি পঞ্চায়েত গুলির ই-সক্ষমতা করণের মাধ্যমে দক্ষতা ও স্বচ্ছতা বৃদ্ধির জন্য ই- গভর্নেন্স ব্যবস্থাকে আরও জোরদার করে।
পৌরসভার ক্ষেত্রে জনপ্রতিনিধিদের অধিকার, কর্তব্য ও ক্ষমতার বিষয়ে প্রশিক্ষণ দেওয়ার জন্য সরকার কোনো বিশেষ কর্মসূচির প্রস্তাব এখনো পর্যন্ত করেনি। তবে, অটল মিশন ফর রেজুভেনেশন এন্ড আরবান ট্রানসফর্মেশন, অমরুত ব্যবস্থার অধীনে এ পর্যন্ত ৫৬,৩১০ জন কর্মকর্তা ও নির্বাচিত প্রতিনিধিকে প্রশিক্ষণ দেওয়া হয়েছে।
আজ লোকসভায় এক লিখিত প্রশ্নের জবাবে কেন্দ্রীয় পঞ্চায়েতিরাজ প্রতিমন্ত্রী শ্রী কপিল মোরেশ্বর পাতিল এই তথ্য জানিয়েছেন।
CG/ SB
(Visitor Counter : 46